**PÁLYÁZATI FELHÍVÁS**

**A Pécsi Tudományegyetem Bölcsészet- és Társadalomtudományi Kara pályázatot ír ki 2023/2024 tanév I. szemeszterére Erasmus+ Európai oktatói mobilitási programban való részvételre.**

**2023. augusztus 28.- 2023. december 22. közötti időszakra**

**A pályázat célja**

Az oktatói mobilitás célja a partnerintézmény szakos tanrendjébe illeszkedő előadások, szemináriumok megtartása, és a partnerintézménnyel való szakmai kapcsolat további építése, különös tekintettel az Erasmus+ program tantervfejlesztési tevékenységeire, közös képzési programok kidolgozására.

*Kutatás és konferencián való részvétel ezen a pályázaton nem támogatható!*

**A pályázat tárgya**

Az Erasmus+ program keretében a pályázaton nyertes oktatók a Pécsi Tudományegyetemmel 2023/2024-es tanévre érvényes kétoldalú megállapodással rendelkező ERASMUS+ programország-beli felsőoktatási intézményében ösztöndíjjal folytathatnak oktatási tevékenységet. A vendégoktatás időtartama nem lehet kevesebb 8 tanóránál (8 hours), és nem lehet hosszabb 5 munkanapnál (akár 2 napos mobilitás is megvalósítható). *Egyesült Királyságba kizárólag 5 napra lehet pályázni (2,3,4 nap nem lesz megítélve)*

**Mire pályázhatnak az oktatók?**

Az Erasmus+ oktatók támogatást (ösztöndíjat) kapnak külföldi oktatási tevékenységük megvalósításához. Az ösztöndíj összege differenciált, függ az oktatási tevékenység időtartamától és a célországtól. Az ösztöndíj összegeket és az utazási támogatás összegét a melléklet tartalmazza.

Az Erasmus+ támogatás nem feltétlenül fedezi a kiutazás és a kint tartózkodás költségeit, csupán hozzájárul a külföldi oktatói út megvalósításához, ezért szükség lehet egyéb kiegészítő forrásokra is.

Amennyiben a pályázó a fogadó egyetem alkalmazottja, vagy a fogadó egyetem részben vagy egészben finanszírozza a kiutazás és/vagy a kint tartózkodás költségeit, akkor Erasmus+ ösztöndíjra az oktató nem jogosult.

Helyszín: nem lehet a küldő intézmény országa és a lakóhely szerinti ország sem.

Az oktató a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

**Kik nyújthatnak be pályázatot?**

Az vehet részt az Erasmus+ programban:

•      aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);

•      aki főállású, félállású vagy óraadó oktatója az intézménynek;

•      akinek a Kara tanszéke / intézete saját tématerületén érvényes Erasmus+ együttműködési megállapodással rendelkezik;

 **A pályázat benyújtásának határideje és módja**

A pályázatot e-mailben a btk-erasmus@pte.hu címre, illetve a BTK Külkapcsolati Irodába (Pécs 7622, Ifjúság útja 6. D/108) eljuttatva eredetiben kérjük benyújtani, legkésőbb **2023. május 18 -ig.**

 A pályázat részeként benyújtandó dokumentumok

Egy nyomtatott példányban kell beadni az alábbiakat:

1. kitöltött, eredetiben aláírt pályázati űrlap;
2. a **három fél által aláírt pontos időtartamra szóló** a partner egyetem által jóváhagyott munkatervet (Staff mobility for teaching mobility agreement 2022)

A hiányos, feltételeknek nem megfelelő, olvashatatlan vagy határidő után érkező pályázatokat nem áll módunkban elfogadni.

**A benyújtott pályázatok elbírálása**

A benyújtott pályázatokat a beadási határidőt követő 3 héten belül a kar Erasmus Bizottsága bírálja el.

A pályázatok elbírálásának szempontjai:

Munkaterv – Erasmus+ nyomtatvány szerint; fontos : *Duration (days) – excluding travel days: utazás napjait ne számolja bele, csak az oktatás dátumait. A szombat és a vasárnapi oktatást kérjük indokolni !*

1. ***A mobilitási időszak kezdő napja az a nap, amelyen a résztvevő először köteles a fogadó szervezetnél, egyetemen megjelenni, a befejező napja az a nap, amikor a résztvevő a fogadó szervezetnél, egyetemen utoljára köteles megjelenni.***
2. Az elmúlt tanévben vagy a korábbi években ERASMUS+ támogatásban nem részesült oktatók pályázata előnyben részesül.

 A fogyatékkal élő vagy tartósan beteg oktatók kiegészítő támogatásra is pályázhatnak a pályázat beadásának határideje: 2023. április 28., bővebb információ: <https://mobilitas.pte.hu/aktualis_palyazatok>

 A pályázatok elkészítésével kapcsolatos szakmai kérdésekben az intézeti / tanszéki, általános és formai kérdésekben a kari koordinátorok állnak rendelkezésükre.

***Személyzeti kiutazásokra vonatkozó speciális ajánlások és engedélyeztetések***

**Várható Ösztöndíj összegek a 2023-2024-es tanévre:**

|  |  |
| --- | --- |
|  Fogadó ország | 1.-14. nap |
| Magas megélhetési költségű országok((Dánia (DK), Finnország (FI), Írország (IE),  Norvégia (NO), Svédország (SE), Nagy-Britannia (UK)) | **170 € / nap** |
| Közepes megélhetési költségű országok(Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | **140 € / nap** |
| Alacsonyabb megélhetési költségű országok(Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR), Serbia (RS)) | **110 € / nap** |

**A kiutazásokhoz egyszeri utazási támogatás is adható.**

„Green ERASMUS”= Zöld Utazás: amennyiben a dolgozó és vagy oktató vállalja és tudja igazolni, hogy teljes egészében környezetbarát utazási módot (vonat, autóbusz, telekocsi) választ a ki- és visszautazásra, úgy magasabb támogatásra jogosult. A ki- és visszautazás módját a dolgozónak, oktatónak dokumentálnia kell a Nemzetközi Igazgatóság felé buszjegy, vonatjegy, autópályamatrica stb. átutalási bizonylat leadásával.

**Általános alapelvek a zöld utazási formával kapcsolatban:**

* Zöld utazásnak tekinthető minden, ami **nem repülő, motorkerékpár és hajóút**.
* Zöld utazásnak minősül, a busz, vonat, a telekocsi.
* **Abban az esetben NEM jár** a zöld utazási támogatás, ha csak **egy irányba** valósul meg a zöld utazás.
* *Gépjárművel történő utazás esetén:* ***ha csak egyedül utazik az oktató, az NEM minősül Zöld utazásnak****; kivéve ha csatlakozik hozzá legalább 1 fő oktató, dolgozó vagy Hallgató (BIP esetén) igazoltan ugyanazokra a napokra és helyszínre szóló aláírt munkatervvel.*
* Az utazási formát az utazási dokumentumokkal, továbbá a Tempus Közalapítvány által készített büntetőjogi nyilatkozattal tudják igazolni a kiutazók.
* Kérjük, hogy az utazás igazolásait (pl. vonatjegy, buszjegy, telekocsi bizonylat, benzin – autópálya matrica bizonylat) kötelesek megőrizni és kérésre bemutatni/átadni a küldő intézménynek.
* A zöld utazási támogatás a résztvevővel kötött támogatási megállapodásban foglalt jogosultsági feltételek fennállása esetén a standard utazási támogatáson felül járhat, és utófinanszírozásként kerülhet kifizetésre.
* Amennyiben a résztvevő igényelni kívánja zöld utazási támogatást, úgy a zöld utazásról szóló nyilatkozatot, illetve az azt igazoló dokumentumokat legkésőbb a mobilitás befejezését követő 8 munkanapon belül köteles megküldeni az küldő intézményi koordinátornak.

**OKTATÓK MOBILITÁSÁNAK TÁMOGATÁSA**

Az oktatók a külföldön töltött időszak során a következő összegű uniós támogatásban részesülnek az utazási és tartózkodási költségeikhez való hozzájárulásként:

|  |  |  |
| --- | --- | --- |
| **Költség-vetési****kategória** | **Elszámolható költségek és alkalmazandó****szabályok** | **Összeg** |
| **Utazási támogatás** | A kiindulás helyétől a tevékenység helyszínéig történő utazásra, illetve a visszaútra fizetett, a résztvevők utazási költségeihez való hozzájárulás.**Finanszírozási mechanizmus:** egységköltség- hozzájárulás.**Támogatási szabályok:** Az egyes résztvevők utazásának távolsága alapján. A pályázónak a kiindulás helye és a tevékenység helyszíne40 közötti távolságot kell feltüntetnie az Európai Bizottság által biztosított távolságkalkulátor segítségével41. | **Utazási távolság** | **Standard utazás** | **Környezet-tudatos/****környezet-kímélő****utazás** |
| 0–99 km-es távolság esetén | 23 EUR |  |
| 100–499 km-es távolság esetén | 180 EUR | 210 EUR |
| 500–1999 km-es távolság esetén | 275 EUR | 320 EUR |
| 2000–2999 km-estávolság esetén | 360 EUR | 410 EUR |
| 3000–3999 km-estávolság esetén | 530 EUR | 610 EUR |
| 4000–7999 km-estávolság esetén | 820 EUR |  |
| 8000 km-es vagy nagyobb távolság esetén | 1500 EUR |  |

*A Pécs és a célegyetem közötti távolság kizárólag az Európai Bizottság által közzétett Távolság Számláló (Distance Calculator) segítségével számítható ki:*

<http://ec.europa.eu/programmes/erasmus-plus/tools/distance_en.htm>

 Az Erasmus+ támogatás csupán *hozzájárul* a külföldi út megvalósításához, a kiutazás és a kinn-tartózkodás teljes költségét nem minden esetben fedezi.

Sikeres pályázást kívánunk!

**Prof. Dr. Heidl György**

Dékán